Computer Science High School of Bicolandia
{{Infobox university|name=Computer Science High School of Bicolandia|established=2008|location=CBSUA Main Campus, San Jose, Pili, Camarines Sur|type=Pang-impormasyon asin pangkomunikasyon teknolohikal (ICT) na sekundaryang paadalan, Pangangataman nin unibersidad (2008-2015)|image_name=CSHSB Logo.jpg|caption=|principal=Eva J. Barcia|colors=Berde {{color box|green}} asin Giyaw {{color box|yellow}}|former_name=Bicolandia ICT-Oriented High School (2008)|motto=''Excellentia et virtus ultra''|native_name=Halangkaw na Paadalang Pang-Kompyuter na Siyensya nin Kabikulan|website=cshsb.edu.ph}}

An '''Computer Science High School of Bicolandia''', o bistado man sa halipot na kaapudan na '''CSHSB''', iyo sarong pang-impormasyon asin pangkomunikasyon teknolohikal (ICT) asin junior na eskwelahang pansekundarya na mahihiling sa kapitolyo-banwaan kan [[Pili, Camarines Sur|Pili]], [[Camarines Sur]]. 

Namokna kan 2008, nagligad ining nag-operar sa pangangataman kan [[Sentral na Bikolanong Unibersidad nin Estado kan Agrikultura|Central Bicol State University of Agriculture]] sagkod 2015. Sa ngunyan, ini iyo sarong pampublikong institusyon na may espesyal na kurikulum na ICT. 

== Uusipon ==
[[Ladawan:CSHSB Pioneer Batch in 2008.jpg|thumb|261x261px|An primerong batch kan paadalan sa taong 2008]]
Namokna an Computer Science High School of Bicolandia kan taon 2008 sa ri'gon kan R.A. 10284 sa Kongreso kan Filipinas.<ref>Juris, The Corpus (2012-11-14). [http://thecorpusjuris.com/legislative/republic-acts/ra-no-10284.php "R.A. No. 10284: An Act Establishing an Information and Communications Technology High School in the Municipality of Pili, Province of Camarines Sur to be Known as the Computer Science High School of Bicolandia and Appropriating Funds Therefor"]. ''The Corpus Juris''. Pighugot kan 2020-03-28.</ref> An nagligad kaining pangaran iyo an Bicolandia ICT-Oriented High School asin pag-abot kan pirang bulan puon kan pagkamokna kan eskwelahan tulos man pigribayan an pangaran gamit an presenteng ngaran kaini.

An nagligad na Kongresman sa Tercer Distrito kan Camarines Sur na si [[Luis Villafuerte, Sr.|Luis R. Villafuerte]] an binibistadong ama kan eskwelahan. Ini nagibo sa pakikipag-tabangan niya sa pinaka-enot na presidente kan Central Bicol State University of Agriculture bilang unibersidad na si Atty. Marito T. Bernales.<ref name=":0">http://cshsb.blogspot.com/2014/01/computer-science-high-school-of.html Pighugot kan 2020-03-28</ref>

Sa tabang kan nagligad na alkalde na si Alexis San Luis, pig-imbitaran an mga kakagradwar pa sana sa elementarya, urog na si may mga onra, sa banwaan nin Pili, Camarines Sur na magkua nin eksaminasyon kan taong 2008 sa nasambit na bagong paadalan. Sisenta (70) na estudyante an orihinal na plano na kuanon hasta ngani nagdugang nin duwa, kaya igwang sisenta y dos (72) na estudyante an ''pioneer batch'' kaini.

Resipyente nin libreng edukasyon asin mga dugang pang benepisyo an mga enot na estudyante kan eskwelahan. Ini hale sa tabang kan dating Kongresman na iyong kagtugdas man kan eskwelahan. An mga enot na seksyon igwang ngaran na "I-Unity" asin "I-Harmony". Kan taong 2009 puon piggamit an presenteng edipisyo kan eskwelahan asin an pag-gamit kan mga seksyon na nagpupuon sa letrang "A" asin "P". Igwa nin duwa o tolong seksyon kada grado an eskwelahan puon pa kan pagkamokna kaini hasta sa ngunyan.<ref name=":0" />

Nasa kapot kan unibersidad an eskwelahan sa laog kan pitong taon. Enot napasairarom ini sa Institute of Arts and Sciences (ngunyan an College of Arts and Sciences), asin pigbalyo sa pangangataman kan College of Development Education kan taong 2011. Sa taon nin 2012, nakagradwar an enot kaining mga estudyante.

Taon nin 2015 kan pigbalyo an pangangataman kan CSHSB sa Departamento kan Edukasyon. Asin sa pag-implementar kan K to 12 Basic Education Program kan Administrasyong Aquino, dagos na nagin ''junior high school'' an eskwelahan puon kan taong 2015. 

== Mga Klase ==

=== Paglaog ===
[[Ladawan:CSHSB Building.jpg|thumb|263x263px|CSHSB Main Building]]
Sa presente, popular an CSHSB bilang minamawot na eskwelahan kan mga gradwar nin elementarya gikan sa banwaan nin Pili, Camarines Sur asin iba pang mga banwaan kan Camarines Sur. Kinakaipuhan kan eskwelahan na makapasar sa eksaminasyon asin interbyu an mga aplikanteng estudyante. An mga makakapasar iyo an mga masunod na estudyante para sa Ikapitong Grado sa seksyong  7-Symbian, 7-Oracle, asin 7-Android.<ref>St, Bicol; ard. "[http://www.bicolstandard.com/2014/03/computer-science-high-school-of.html Computer Science High School of Bicolandia announces entrance exam sked]". ''BICOL STANDARD | Bicol News''. Pighugot kan 2020-03-28.</ref>

=== Seksyon ===
Puwera sa Ikapitong Grado na igwang tolong (3) seksyon, an ibang grado lebel igwang kag-duwang (2) mga seksyon.<ref>"[https://web.facebook.com/CSHSB.Official/photos/a.1095598330504421/3453958544668376/ Computer Science High School of Bicolandia]". ''www.facebook.com''. Pighugot kan 2020-08-05.</ref> An presenteng ngaran kan mga lambang seksyon kada grado lebel nakalista sa ibaba.
{| class="wikitable"
!Grado 7
!Grado 8
!Grado 9
!Grado 10
|-
|7-Symbian
|8-Macintosh
|9-Solaris
|10-Chimera
|-
|7-Oracle
|8-Redhat
|9-Minix
|10-Linux
|-
|7-Android
|8-Unix
|9-Fedora
|10-Xenix
|}

== Kurikulum ==
Igwang kurikulum na ICT an eskwelahan kun sain pigtutukdo an Computer Programming, Computer Animation, Computer Networking, Computer Troubleshooting, Web Development, asin iba pang manunudan sa kompyuter. May duwang air-conditioned na laboratoryo an eskwelahan kun sain may 1:1 na student-computer ratio ini.

Itinutukdo an mga normal na asignatura arug kan Ingles, Matematika, Siyensya, Filipino, Social Studies, Values Education, asin MAPEH (Musika, Arte, Edukasyong Pisikal, asin Salud). Manunudan man an Teknikal na Pagsurat, Estadistiko, asin halangkaw na katukduan sa Matematika asin Siyensya.

Pig-eengayo man digdi an iba pang kakayahan arug kan pagluto, pagkanta, pagbayle, isports, asin iba pa.

== Mga panluwas na takod ==
{{Commons category}}
* [https://www.facebook.com/CSHSB.Official/ Panindog sa Facebook]
* [http://cshsb.blogspot.com/2014/01/computer-science-high-school-of.html Dugang na impormasyon sa Blogspot]
* [http://lawlibrary.chanrobles.com/index.php?option=com_content&view=article&id=83523:10284&catid=2175&Itemid=738 R.A. No. 10284]

== Toltolan ==
<references />
<br>
{{poon}}
[[Kategorya:Camarines Sur]]
[[Kategorya:Mga eskwelahan sa Bikol]]
An Computer Science High School of Bicolandia, o bistado man sa halipot na kaapudan na CSHSB, iyo sarong pang-impormasyon asin pangkomunikasyon teknolohikal (ICT) asin junior na eskwelahang pansekundarya na mahihiling sa kapitolyo-banwaan kan Pili, Camarines Sur. 

Namokna kan 2008, nagligad ining nag-operar sa pangangataman kan Central Bicol State University of Agriculture sagkod 2015. Sa ngunyan, ini iyo sarong pampublikong institusyon na may espesyal na kurikulum na ICT. 

 Uusipon 
thumb|261x261px|An primerong batch kan paadalan sa taong 2008
Namokna an Computer Science High School of Bicolandia kan taon 2008 sa ri'gon kan R.A. 10284 sa Kongreso kan Filipinas.Juris, The Corpus (2012-11-14). "R.A. No. 10284: An Act Establishing an Information and Communications Technology High School in the Municipality of Pili, Province of Camarines Sur to be Known as the Computer Science High School of Bicolandia and Appropriating Funds Therefor". The Corpus Juris. Pighugot kan 2020-03-28. An nagligad kaining pangaran iyo an Bicolandia ICT-Oriented High School asin pag-abot kan pirang bulan puon kan pagkamokna kan eskwelahan tulos man pigribayan an pangaran gamit an presenteng ngaran kaini.

An nagligad na Kongresman sa Tercer Distrito kan Camarines Sur na si Luis R. Villafuerte an binibistadong ama kan eskwelahan. Ini nagibo sa pakikipag-tabangan niya sa pinaka-enot na presidente kan Central Bicol State University of Agriculture bilang unibersidad na si Atty. Marito T. Bernales.http://cshsb.blogspot.com/2014/01/computer-science-high-school-of.html Pighugot kan 2020-03-28

Sa tabang kan nagligad na alkalde na si Alexis San Luis, pig-imbitaran an mga kakagradwar pa sana sa elementarya, urog na si may mga onra, sa banwaan nin Pili, Camarines Sur na magkua nin eksaminasyon kan taong 2008 sa nasambit na bagong paadalan. Sisenta (70) na estudyante an orihinal na plano na kuanon hasta ngani nagdugang nin duwa, kaya igwang sisenta y dos (72) na estudyante an pioneer batch kaini.

Resipyente nin libreng edukasyon asin mga dugang pang benepisyo an mga enot na estudyante kan eskwelahan. Ini hale sa tabang kan dating Kongresman na iyong kagtugdas man kan eskwelahan. An mga enot na seksyon igwang ngaran na "I-Unity" asin "I-Harmony". Kan taong 2009 puon piggamit an presenteng edipisyo kan eskwelahan asin an pag-gamit kan mga seksyon na nagpupuon sa letrang "A" asin "P". Igwa nin duwa o tolong seksyon kada grado an eskwelahan puon pa kan pagkamokna kaini hasta sa ngunyan.

Nasa kapot kan unibersidad an eskwelahan sa laog kan pitong taon. Enot napasairarom ini sa Institute of Arts and Sciences (ngunyan an College of Arts and Sciences), asin pigbalyo sa pangangataman kan College of Development Education kan taong 2011. Sa taon nin 2012, nakagradwar an enot kaining mga estudyante.

Taon nin 2015 kan pigbalyo an pangangataman kan CSHSB sa Departamento kan Edukasyon. Asin sa pag-implementar kan K to 12 Basic Education Program kan Administrasyong Aquino, dagos na nagin junior high school an eskwelahan puon kan taong 2015. 

 Mga Klase 

 Paglaog 
thumb|263x263px|CSHSB Main Building
Sa presente, popular an CSHSB bilang minamawot na eskwelahan kan mga gradwar nin elementarya gikan sa banwaan nin Pili, Camarines Sur asin iba pang mga banwaan kan Camarines Sur. Kinakaipuhan kan eskwelahan na makapasar sa eksaminasyon asin interbyu an mga aplikanteng estudyante. An mga makakapasar iyo an mga masunod na estudyante para sa Ikapitong Grado sa seksyong  7-Symbian, 7-Oracle, asin 7-Android.St, Bicol; ard. "Computer Science High School of Bicolandia announces entrance exam sked". BICOL STANDARD | Bicol News. Pighugot kan 2020-03-28.

 Seksyon 
Puwera sa Ikapitong Grado na igwang tolong (3) seksyon, an ibang grado lebel igwang kag-duwang (2) mga seksyon."Computer Science High School of Bicolandia". www.facebook.com. Pighugot kan 2020-08-05. An presenteng ngaran kan mga lambang seksyon kada grado lebel nakalista sa ibaba.
Grado 7Grado 8Grado 9Grado 107-Symbian8-Macintosh9-Solaris10-Chimera7-Oracle8-Redhat9-Minix10-Linux7-Android8-Unix9-Fedora10-Xenix

 Kurikulum 
Igwang kurikulum na ICT an eskwelahan kun sain pigtutukdo an Computer Programming, Computer Animation, Computer Networking, Computer Troubleshooting, Web Development, asin iba pang manunudan sa kompyuter. May duwang air-conditioned na laboratoryo an eskwelahan kun sain may 1:1 na student-computer ratio ini.

Itinutukdo an mga normal na asignatura arug kan Ingles, Matematika, Siyensya, Filipino, Social Studies, Values Education, asin MAPEH (Musika, Arte, Edukasyong Pisikal, asin Salud). Manunudan man an Teknikal na Pagsurat, Estadistiko, asin halangkaw na katukduan sa Matematika asin Siyensya.

Pig-eengayo man digdi an iba pang kakayahan arug kan pagluto, pagkanta, pagbayle, isports, asin iba pa.

 Mga panluwas na takod 

 Panindog sa Facebook
 Dugang na impormasyon sa Blogspot
 R.A. No. 10284

 Toltolan 

Kategorya:Camarines Sur
Kategorya:Mga eskwelahan sa Bikol